Spjall:Þ

message: Í orðabókinni sem notuð er sem heimild stendur "Þ, samhljóði, 31. stafur ísl. stafrófsins táknar: 1 í ísl. fornmáli svipað hljóð og nú: þúfa, stundum einnig ritað í stað ð: verþa. 2 í nútímamáli óraddað, tannmælt önghljóð, (kemur aðeins fyrir í upphafi orðs eða atkvæðis): þúfa, farþegi." Á Wikipedia stendur að þetta sé 30. stafurinn, og einnig; er það rétt að orðið komi aðeins fyrir í upphafi orðs eða atkvæðis? --Baldur Blöndal 12. desember 2008 kl. 23:22 (UTC)
replies: text: Ég held að það sé rétt. Líklega hefur Wikipedian ekki tekið Z með í stafrófinu, sem hún ætti nú samt að gera. --Cessator 12. desember 2008 kl. 23:30 (UTC)
replies: text: : Já ég pældi auðvitað ekki í því að þessi bók kom út fyrir 1973, þannig að Z væri talin með.. en ef maður fer á Íslenska stafrófið þá er zetan ekki innifalin í stafrófinu. --Baldur Blöndal 12. desember 2008 kl. 23:40 (UTC)
replies: text: :: Enda er þar einungis að finna þá stafi sem notaðir eru til að skrifa íslensku með núverandi lögboðinni stafsetningu. Samt eru til íslensk nöfn sem hafa ýmist Z eða C og við notum líka þá stafi og Q til að rita útlensk nöfn á íslensku þannig að í ákveðnum skilningi er það bara rangt sem fram kemur á síðunni; í íslenska stafrófinu (með extension pakkanum) eru fleiri stafir. --Cessator 13. desember 2008 kl. 04:56 (UTC)

message: Í greininni 4. apríl stendur: „Íslendingar tóku þ upp úr ensku ritmáli en þorn var upphaflega rúnin þurs eða þorn á ensku.“ Hvaða heimildir eru fyrir þessu? Í öllum norrænu rúnaröðunum var rúnatáknið Þ (samanber FUÞARK) og var nefnt þurs í yngri rúnaröðinni. Masae 4. apríl 2010 kl. 11:27 (UTC)
replies: text: Ég veit ekki en Þ á ensku útgáfunni virðist gefa þetta í skyn. --Ævar Arnfjörð Bjarmason 4. apríl 2010 kl. 12:45 (UTC)
replies: text: :Vísindavefurinn segir: „Nafnið á stafnum í íslensku bendir sterklega til þess að stafurinn hafi verið tekinn úr engilsaxnesku latínuletri en ekki úr norrænu rúnaletri.“--Navaro 4. apríl 2010 kl. 13:58 (UTC)
replies: text: ::Ég endurskrifaði þessa klausu í samræmi við greinina á Vísindavef. Nafnið er þó heldur þunn heimild eitt og sér. Masae 4. apríl 2010 kl. 23:59 (UTC)
thread_title: Úr ensku?

message: Íþaka - Anþekja ( íslenskun á borgarheitinu Antíokía) - Aþos  - Samoþraki.
replies: text: Já, þetta eru allt dæmi um umritun á grískri þetu. Ég er kannski ekki að ná punktinum með þessari athugasemd... --Cessator 11. maí 2010 kl. 03:01 (UTC)
replies: text: :Þetta átti nú bara að vera til minnis - fyrir þá sem hyggja á að laga greinina í framtíðinni. Sá að ekki var minnst á þetta atriði.  --194.144.9.87 12. maí 2010 kl. 10:14 (UTC)
thread_title:  Þorn inn í miðjum erlendum staðarnöfnum 

message: Þetta væri eins og segja sem dæmi að nafnið Árni sé borið fram Ádni eða Ánni og láta eins og ekki sé til fólk sem segir Árni. Íslensku kennarinn minn frá því í grunnskóla segir alltaf þorn ekki þoddn og foreldrar mínir líka. Slatti af öðru fólki segir þorn en ekki þoddn. 
Afhverju eru ensku síðurnar alltaf betri þegar það kemur að einhverju svona?
''Icelandic is the only living language to retain the letter thorn (in Icelandic; þ, pronounced þoddn, θ̠ɔtn̥ or þorn [θ̠ɔrn̥]).''
- Tekið af ensku síðunni.  46.182.187.220 26. ágúst 2022 kl. 16:01 (UTC)
thread_title:  Þorn er líka borið fram ''þorn''.